	Հարցաշար 

Կոնվենցիայի 5-րդ և 6-րդ հոդվածներ
Կազմեց Արա Ղազարյանը



Ընտրեք մեկ պատասխան՝ oղակի մեջ առնելով ճիշտ պատասխանը։
Հարց 1 
Անձնական ազատության իրավունքի առարկան ու նպատակը բխում են.
1. հանցագործության կատարումը պատժելու կանխավարկածից, 

2. հանցագործության կատարումը կանխելու կանխավարկածից, 

3. ազատությունից զրկելու օրինականության կանխավարկածից, 

4. ազատությունից զրկելու անհրաժեշտության կանխավարկածից,

5. անձի ազատության կանխավարկածից, 

6. բոլորը: 

Հարց 2 
Կոնվենցիայի 5-րդ հոդվածի 2-րդ մասի համաձայն, «յուրաքանչյուր ձերբակալված իրեն հասկանալի լեզվով անհապաղ տեղեկացվում է իր ձերբակալման պատճառների...մասին»: Ինչպես է մեկնաբանվում այս դրույթը եվրոպական դատարանի նախադեպերով. 

1. պետք է տեղեկացվի բանավոր կամ գրավոր՝ հասկանալի, հստակ, ոչ մասնագիտական լեզվով արտահայտված, 
2. պետք է տեղեկացվի գրավոր՝ մեղադրանքի բնույթի և հիմքերի մասին, 
3. պետք է տեղեկացվի անմիջապես՝ ձերբակալման արձանագրությունը նրան հայտարարելով,
4. պետք է տեղեկացվի անմիջապես՝ մեղադրական եզրակացությունը նրան հանձնելով 
Հարց 3

Կոնվենցիայի 5-րդ հոդվածի 3-րդ մասի ներքո հանցագործության կատարման «ողջամիտ կասկած» հասկացությունը նշանակում է. 

1. ապացույցի առկայություն, որով հիմնավորվում է անձի առնչությունը նրան մեղսագրվող հանցագործությանը, 

2. մեղադրական եզրակացության առկայությունը, որում շարադրված են առաջադրված մեղադրանքի քրեաիրավական որակումը և փաստերը,  

3.  փաստի, տեղեկության և ապացույցի առկայություն, որով հիմնավորվում է անձի առնչությունը նրան վերագրվող հանցագործությանը, 

4. փաստի, տեղեկության կամ ապացույցի առկայություն, որով հիմնավորվում է անձի առնչությունը նրան վերագրվող հանցագործությանը։

Հարց 4

Կոնվենցիայի 5-րդ հոդվածի 4-րդ մասով սահմանված կալանավորման  օրինականության դատական ստուգման վարույթը ի՞նչ բնույթի պետք է լինի. 

1. պետք է լինի մրցակցային բնույթի՝ կողմերի հավասարության և մրցակցային դատավարության սկզբունքների պահպանմամբ, 

2. պետք է անցկացվի արագացված դատաքննության կարգով, և լինի դռնբաց՝ հասարակության և լրատվամիջոցների համար հասանելի, 

3. պետք է անցկացվի քրեական գործի ողջ նյութերը՝ այդ թվում նաև արդարացնող ապացույցները, պաշտպանական կողմին մատչելի դարձնելու պայմանով, 

4. պետք է անցկացվի կոլեգիալ՝ երեք դատավորի կազմով, և ապահովվի դատական որոշումը բողոքարկելու հնարավորություն։  

Հարց 5

Ո՞ր պահից են գործում Կոնվենցիայի 6-րդ հոդվածով սահմանված արդար դատաքննության իրավունքի երաշխիքները. 

1. անձին մեղադրանք առաջադրելու պահից, 

2. քրեական գործ հարուցելու պահից,

3. քրեական գործը դատարան մուտք լինելու պահից,

4. հանցագործության դեպքով նյութեր նախապատրաստելու փուլից 

Հարց 6

Կոնվենցիայի 6-րդ հոդվածով (արդար դատաքննության իրավունք) սահմանված չէ. 

1. դատարանի մատչելիության իրավունքը, 

2. օրենքի հիման վրա ստեղծված դատարանի կողմից դատական քննության իրավունքը, 

3. ողջամիտ ժամկետում դատական քննության իրավունքը, 

4. դատական ակտը բողոքարկելու իրավունքը։ 

Հարց 7
Հետևյալ գործողությունները կարող են նույնացվել Կոնվենցիայի 6-րդ հոդվածի ներքո անձին մեղադրանք առաջադրելու հանգամանքի հետ.
1. հանցագործության մասին հաղորդման հիման վրա նյութեր նախապատրաստելը,  

2. անձի նկատմամբ այնպիսի միջոցներ ձեռնարկելը, որոնք ենթադրում են հանցագործության մեջ կասկածանքի առկայության մասին, 

3. քրեական գործ հարուցելու մասին որոշում կայացնելը,  

4. անձին որպես վկա բերման ենթարկելը և նրան ցուցմունք տալու մասին վկայի պարտականության մասին իրազեկելը։

Հարց 8
Որոշակի հանգամանքների առկայության պարագայում Կոնվենցիայի 6-րդ հոդվածի ներքո «տրիբունալ» (դատարան) կարող է համարվել. 
1. վարչական տույժի մասին որոշումը կայացնող վարչական մարմինը, 

2. կարգապահական պատասխանատվության ենթարկելու մասին մասին որոշումը կայացնող մասնագիտական մարմինը, 

3. անձին ազատազրկման դատապարտող դատական մարմինը, 

4. բոլորը։

Հարց 9
Ըստ ՀՀ վճռաբեկ դատարանի՝ հակընդդեմ հարցման (կոնֆրոնտացիայի) իրավունքով չապահովված ապացույցը մեղադրական դատավճռի հիմքում դնելը.

1. քրեադատավարական իրավունքի էական խախտում է՝ անկախ այդ ապացույցի ապացուցողական նշանակությունից, 

2. քրեադատավարական իրավունքի էական խախտում է, եթե այդ ապացույցը վճռական կշիռ ունի անձի մեղքը հաստատող ապացույցների զանգվածում, 

3. քրեադատավարական իրավունքի էական խախտում չէ, եթե այդ ապացույցը առերեսման եղանակով հետազոտվել է նախաքննության փուլում, 

4. քրեադատավարական իրավունքի էական խախտում չէ, եթե տուժողը չի առարկում դրա դեմ։

Հարց 10
Չբացահայտված բովանդակությամբ ապացույցի հիման վրա անձին դատապարտելու արգելքը. 

1. բացարձակ բնույթ է կրում՝ անկախ ապացույցների ընդհանուր զանգվածում այդ ապացույցի դերից, 

2. բացարձակ բնույթ չի կրում, եթե այդ ապացույցը վճռական կճիռ չունի անձի մեղքը հաստատող ապացույցների զանգվածում

3. բացարձակ բնույթ է կրում՝ միայն եթե ապացույցը ստացվել է խոշտանգման միջոցով:

4. բացարձակ բնույթ է չի կրում, եթե դրա դեմ չի առարկում տուժողը։ 

PAGE  
4

